4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 54 της 26/30 Μαρτ. 1963 (ΦΕΚ  Α΄ 39) Περί συμπληρώσεως της υπ' αριθ. 21/24.1.63 πράξεως του Υπουργικού Συμβουλίου. Λαβόν υπ' όψιν: 1.Την υπ' αριθ. 21 από 24 Ιαν. 1963 πράξιν του Υπουργικού Συμβουλίου "περί καθιερώσεως ειδικών μειωμένων τιμών διαθέσεως εκ του Κρατικού Διϋλιστηρίου Πετρελαίου εξωτερικής καύσεως μαζούτ κατά κατηγορίας καταναλωτών" και 2.Σχετικήν εισήγησιν του Υπουργού Συντονισμού, αποφασίζει: Συμπληροί την υπ' αριθ. 21 από 24 Ιαν. 1963 πράξιν του και εγκρίνει όπως, τα χρηματικά ποσά της εις βάρος του Δημοσίου προκαλουμένης επιβαρύνσεως εκ των κατ' εφαρμογήν της ανωτέρω πράξεως καθιερουμένων ειδικών μειωμένων τιμών διαθέσεως των περί ων πρόκειται πετρελαιοειδών εκ του Κρατικού Διϋλιστηρίου, αντλούνται απ' ευθείας εκ του, παρά τη Τραπέζη της Ελλάδος τηρουμένου λογαριασμού "Ελληνικόν Δημόσιον-Έσοδα Κρατικού Διϋλιστηρίου" κατά τα δι' αποφάσεων των Υπουργών Συντονισμού και Βιομηχανίας ειδικώτερον εκάστοτε καθοριζόμενα, τροποποιουμένων εν προκειμένω των σχετικών διατάξεων του άρθρ. 13 του από 16/17 Οκτ. 1958 Β.Δ/τος "περί συστάσεως Ειδικής Υπηρεσίας προς άσκησιν του Κρατικού Ελέγχου επί της εκμεταλλεύσεως και λειτουργίας του Κρατικού Διϋλιστηρίου Πετρελαίου". Η παρούσα, δημοσιευθησομένη εις την Εφημερίδα της Κυβερνήσεως κυρωθήσεται δια νόμου, η δε ισχύς αυτής άρχεται από της ημερομηνίας εκδόσεως της υπ' αριθ. 21 από 24 Ιαν. 1963 πράξεως του Υπουργικού Συμβουλίου. 